Clauzele și condițiile pentru furnizorii

de servicii de echilibrare

Cuprins

[Preambul 3](#_Toc40867900)

[Abrevieri 4](#_Toc40867901)

[Art. 1 Obiect și domeniu de aplicare 4](#_Toc40867902)

[Art. 2 Definiții și interpretări 5](#_Toc40867903)

[Art. 3 Dispoziții generale 8](#_Toc40867904)

[Art. 4 Calificarea furnizorilor de servicii de echilibrare 8](#_Toc40867905)

[Art. 4.1. Calificarea prealabilă a furnizorilor de servicii de echilibrare 9](#_Toc40867906)

[4.2. Înregistrarea pe Piața de Echilibrare 12](#_Toc40867907)

[Art. 5 Cerințele privind datele și informațiile care trebuie transmise de către solicitant în cadrul procesului de calificare ca FSE și de către FSE in timpul funcționării pieței de echilibrare 12](#_Toc40867908)

[5.1. Cerințele privind datele și informațiile care trebuie transmise de către solicitant pentru procesul de calificare ca FSE, pentru etapa de calificare prealabilă 12](#_Toc40867909)

[5.2. Cerințele privind datele și informațiile care trebuie transmise de către solicitantul pentru calificare ca FSE, pentru etapa de înregistrare pe piața de echilibrare 13](#_Toc40867910)

[5.3. Cerințele privind datele și informațiile transmise de către FSE în timpul funcționării pieței de echilibrare 14](#_Toc40867911)

[5.3.1. Transmiterea declarațiilor de disponibilitate 14](#_Toc40867912)

[5.3.2. Formatul și conținutul declarațiilor de disponibilitate 14](#_Toc40867913)

[5.3.3. Verificarea și acceptarea declarațiilor de disponibilitate 15](#_Toc40867914)

[5.3.4. Modificarea declarației de disponibilitate in timpul zilei de livrare 15](#_Toc40867915)

[Art. 6 Achiziţia energiei de echilibrare 15](#_Toc40867916)

[6.1. Ofertarea pe piața de echilibrare 15](#_Toc40867917)

[6.2. Reguli de selectare a ofertelor pe piața de echilibrare 17](#_Toc40867918)

[6.3. Tranzacții angajate pe piața de echilibrare 18](#_Toc40867919)

[6.4. Norme privind decontarea FSE 19](#_Toc40867920)

[Art.6.5. Determinarea energiei de echilibrare nelivrate și a plăților corespunzătoare 20](#_Toc40867921)

[6.6. Decontare și plăți 21](#_Toc40867922)

[6.7. Facturarea obligațiilor pe PE 23](#_Toc40867923)

[6.8. Efectuarea plăților, executarea garanțiilor și penalități de întârziere pe PE 24](#_Toc40867924)

[6.9. Contestații la notele de regularizare și/sau la notele de informare pentru decontarea lunară 26](#_Toc40867925)

[6.10. Fișe de decontare și conturi bancare 27](#_Toc40867926)

[6.11. Garanții de plată a obligațiilor pe piața de echilibrare 28](#_Toc40867927)

[Art. 7 Agregarea locurilor de consum, a instalațiilor de stocare a energiei și a instalațiilor de producere a energiei electrice 28](#_Toc40867928)

[Art. 8 Normele, cerințele și calendarele pentru achiziția și transferul de capacitate pentru echilibrare 29](#_Toc40867929)

[8.1. Achiziția capacității pentru echilibrare 29](#_Toc40867930)

[8.2. Transferul capacității pentru echilibrare 31](#_Toc40867931)

[Art.9 Calendar de implementare 33](#_Toc40867932)

**Operatorul de transport și de sistem din Romania, CNTEE Transelectrica S.A, având în vedere următorul:**

# Preambul

 Prezentul document reprezintă propunerea C.N.T.E.E. Transelectrica S.A. numită in continuare TEL, în rolul de operator de transport si de sistem, privind Clauzele și condițiile pentru furnizorii de servicii de echilibrare în conformitate cu prevederile Art. 18 din Regulamentul (UE) 2017/2195 de stabilire a unei linii directoare privind echilibrarea sistemului de energie electrică (numit în continuare Regulamentul (UE) 2195/2017).

1. Prezenta propunere ia în considerare principiile și obiectivele generale stabilite prin Art. 3 din Regulamentul (UE) 2195/2017 și contribuie la:
2. asigurarea nediscriminării și transparenței pe piețele de echilibrare în temeiul Art. 3 (1) (a), (2) (a) și (b) din Regulamentul (UE) 2195/2017, deoarece aceleași clauze si condiții se vor aplica tuturor furnizorilor de servicii de echilibrare într-un mod nediscriminatoriu. Toți furnizorii de servicii de echilibrare vor avea acces la informații cu privire la volumele tranzacționate, în același timp și într-un mod transparent.
3. sporirea eficienței echilibrării, precum și a eficienței piețelor de echilibrare europene și naționale în temeiul Art. 3 (1) (b) și (2) (c) din Regulamentul (UE) 2195/2017 prin optimizarea costurilor energiei de reglaj activate în Europa și în piața de echilibrare națională, cu efecte pozitive în creșterea bunăstării sociale.
4. integrarea pieței de echilibrare națională în temeiul Art. 3 (1) (c) din Regulamentul (UE) 2195/2017 prin participarea Operatorului de Transport şi de Sistem în platformele de echilibrare europene cu ofertele de energie de echilibrare din produse standard
5. participarea la siguranța în funcționare în temeiul Art. 3 (1) (c) și (2) (d), (f) din Regulamentul (UE) 2195/2017 deoarece principiile de optimizare în platformele de echilibrare europene reduc cantitățile de energie de reglaj activate ca urmare a compensării necesarului de energie de echilibrare, optimizând în același timp și utilizarea interconexiunilor, contribuind la creșterea bunăstării sociale generale.
6. asigurarea că dezvoltarea piețelor de electricitate pe termen lung, pieței pentru ziua următoare și a pieței intrazilnice nu este compromisă, respectând astfel condiția prevăzută la Art. 3 (2) (e) din Regulamentul (UE) 2195/2017.

respectarea standardelor convenite la nivel european, condiție prevăzută la articolul 3 (2) (h) din Regulamentul (UE) 2195/2017, întrucât propunerea se bazează pe standarde europene convenite, care sunt deja în vigoare.

1. Normele şi procedurile elaborate de Operatorul de Transport şi de Sistem prevăzute în Clauzele și condițiile pentru furnizorii de servicii de echilibrare se supun consultării publice. Operatorul de Transport şi de Sistem informează despre acestea furnizorii de servicii de echilibrare, într-un mod transparent pe pagina de internet a acestuia.

**PREZINTĂ URMĂTOAREA PROPUNERE SPRE APROBAREA AUTORITĂȚII NATIONALE DE REGLEMENTARE**

# Abrevieri

Abrevierile utilizate în cadrul prezentului document au următoarele semnificații

* 1. ANRE – Autoritatea Naţională de Reglementare în Domeniul Energiei;
	2. ENTSO-E – Rețeaua europeană a operatorilor de transport și de sistem pentru electricitate;
	3. UE – Uniunea Europeană;
	4. SEN – sistemul electroenergetic naţional;
	5. OR – operator de rețea;
	6. OTS – operator de transport și de sistem;
	7. TEL – operatorul de transport și de sistem CNTEE Transelectrica SA
	8. OD – operatorul de distribuție;
	9. Codul RET – Codul Tehnic al Rețelei Electrice de Transport
	10. ID – interval de dispecerizare;
	11. PE – piaţa de echilibrare;
	12. PI – piața intrazilnică;
	13. PRE – parte responsabilă cu echilibrarea;
	14. FSE – furnizor de servicii de echilibrare;
	15. RSF – rezerve pentru stabilizarea frecvenței;
	16. RFP – zonă de reglaj frecvență-putere
	17. RRF – rezerve pentru restabilirea frecvenței;
	18. aRRF – rezerve pentru restabilirea frecvenței activate în mod automat;
	19. mRRF – rezerve pentru restabilirea frecvenței activate în mod manual;
	20. RI – rezerve de înlocuire;
	21. UFR – unitate de furnizare a rezervelor;
	22. GFR – grup de furnizare a rezervelor;
	23. DD – declarație de disponibilitate.

# Art. 1 Obiect și domeniu de aplicare

Prezentele clauze şi condiţii sunt aplicabile TEL și FSE în scopul:

1. asigurării funcţionării eficiente a pieţei serviciilor pentru echilibrare, creşterea eficienței echilibrării prin folosirea platformelor comune a piețelor de echilibrare europene;
2. integrării piețelor de echilibrare și promovării posibilităților de realizare a schimburilor de servicii de echilibrare, contribuind totodată la siguranța în funcționare;
3. operării și dezvoltării eficiente, pe termen lung, a sistemului de transport al energiei electrice;
4. asigurării faptului că achiziția de servicii de echilibrare este echitabilă, obiectivă, transparentă și bazată pe piață, evită bariere nejustificate în calea intrării pe piață a noilor operatori și promovează lichiditatea pieței de echilibrare, prevenind în același timp distorsiunile nejustificate din cadrul pieței interne a energiei electrice;
5. facilitării participării la echilibrarea sstemului a locurilor de consum, inclusiv a instalațiilor de agregare și de stocare a energiei, garantând totodată că acestea concurează cu alte servicii de echilibrare în condiții de concurență echitabile și dacă este necesar, acționează independent atunci când deservesc un singur loc de consum;
6. facilitării includerii în piaţa de energie a surselor de energie regenerabilă și sprijinirii realizării obiectivelor Uniunii Europene privind dezvoltarea producției de energie din surse regenerabile.

# Art. 2 Definiții și interpretări

Se definesc următoarele:

1. „echilibrare” înseamnă toate acțiunile și procesele, din toate intervalele de timp, prin care un OTS asigură, într-un mod continuu, menținerea frecvenței sistemului într-un domeniu de stabilitate predefinit, astfel cum este stabilit la articolul 127 din Regulamentul (UE) 2017/1485, și conformitatea cu cantitatea de rezerve necesară în ceea ce privește calitatea cerută, astfel cum se prevede în partea IV titlurile V, VI și VII din Regulamentul (UE) 2017/1485;
2. „model de autodispecerizare” înseamnă un model de programare și de dispecerizare prin care programele de producere și programele de consum, precum și dispecerizarea instalațiilor de producere a energiei electrice și a locurilor de consum sunt determinate de agenții de programare ai instalațiilor respective;
3. „piață de echilibrare” înseamnă ansamblul dispozițiilor instituționale, comerciale și operaționale care stabilesc gestionarea bazată pe reguli a echilibrării;
4. „servicii de echilibrare” înseamnă energia de echilibrare sau capacitatea pentru echilibrare sau ambele;
5. „rezerve pentru stabilizarea frecvenței” înseamnă rezervele de putere activă disponibile pentru stabilizarea frecvenței sistemului după producerea unui dezechilibru;
6. „rezerve pentru restabilirea frecvenței” înseamnă rezervele de putere activă disponibile pentru a readuce frecvența la valoarea ei nominală și, în cazul unei zone sincrone formate din mai mult de o zonă RFP, pentru a restabili echilibrul de putere la valoarea programată;
7. În funcție de modul de activare aceste rezerve pot fi:
	1. „rezerve pentru restabilirea frecvenței activate în mod automat”;
	2. „rezerve pentru restabilirea frecvenței activate în mod manual”;
8. „rezerve de înlocuire” înseamnă rezervele de putere activă disponibile pentru restabilirea sau susținerea nivelului necesar al rezervelor pentru restabilirea frecvenței, pentru a se pregăti preluarea dezechilibrelor următoare ale sistemului;
9. „unitate consumatoare” înseamnă un ansamblu de instalații electrice aparținând unui loc/nod de consum, care conține echipamente ce pot fi comandate în mod activ de un gestionar de loc de consum sau de un operator de sistem de distribuție închis fie individual, fie în comun, ca parte a agregării prin intermediul unui terț; un grup energetic care poate funcționa în regim de pompare este considerat o unitate consumatoare;
10. „loc de consum si de producere”înseamnăincinta sau zona în care se consumă și se produce energie electrică, printr-o singură instalație de utilizare, energia electrică fiind absorbită și evacuată în rețeaua de interes public prin una sau mai multe instalații de racordare;
11. „unitate de furnizare a rezervelor” înseamnă o singură unitate generatoare, unitate consumatoare aparținând unui loc de consum sau unui loc de consum și de producere și/sau unitate de stocare a energiei sau o agregare a acestora, racordată la un punct de racordare comun, care îndeplinește cerințele pentru furnizarea de RSF, RRF sau RI;
12. „grup de furnizare a rezervelor” înseamnă o agregare de unități generatoare, unități consumatoare aparținând mai multor locuri de consum sau locuri de consum si de producere, unități de stocare a energiei și/sau de unități de furnizare a rezervelor racordate la mai mult de un punct de racordare, care îndeplinesc cerințele pentru furnizarea de RSF, RRF sau RI;
13. „furnizor de servicii de echilibrare” înseamnă un participant la piață cu unități de furnizare a rezervelor sau cu grupuri de furnizare a rezervelor, capabil să furnizeze servicii de echilibrare către un OTS;
14. „responsabilitatea echilibrării” înseamnă responsabilitatea fiecărui participant la piața de echilibrare faţă de un OTS pentru menţinerea echilibrului între valorile realizate şi contractate ale producţiei, consumului şi schimburilor de energie electrică proprii, după caz și pentru suportarea financiară a eventualelor dezechilibre;
15. „parte responsabilă cu echilibrarea” înseamnă un participant la piața de echilibrare sau reprezentantul desemnat al acestuia, care va fi responsabil cu dezechilibrele sale;
16. „OTS conector” înseamnă operatorul de transport și de sistem care operează zona de programare în care FSE și PRE trebuie să respecte clauzele și condițiile legate de echilibrare;
17. „energie de echilibrare” înseamnă energia care este utilizată de către un OTS pentru a realiza echilibrarea și care este furnizată de un FSE;
18. „capacitate pentru echilibrare” înseamnă un volum de capacitate în rezervă pe care un FSE a convenit să îl păstreze și în privința căruia FSE a convenit să prezinte OTS, pe durata contractului, oferte pentru o cantitate corespunzătoare de energie de echilibrare;
19. „transfer de capacitate pentru echilibrare” înseamnă un transfer de capacitate pentru echilibrare de la FSE-ul contractat inițial către un alt FSE;
20. „produs standard” înseamnă un produs de echilibrare armonizat, definit de către toți OTS pentru schimbul de energie de echilibrare;
21. „produs specific” înseamnă un produs standard tranzacționat pe piața de echilibrare națională sau un produs cu parametri diferiți de un produs standard;
22. „oferta de energie de echilibrare” înseamnă angajamentul ferm transmis de un FSE pentru furnizarea creşterii de putere/reducere de putere, în condițiile acceptării de către un OTS a prețului solicitat în ordinea de merit comună/ordinea de merit locală;
23. „ofertarea pe UFR/GFR” înseamnă ca ofertele de energie de echilibrare sunt transmise de către FSE pentru fiecare UFR/GFR;
24. „ordine de merit’’ înseamnă ordonarea după preț a perechilor preţ-cantitate din ofertele de energie de echilibrare validate, stabilită şi utilizată de OTS-ul conector, pentru determinarea perechilor preţ-cantitate care vor fi acceptate pentru furnizarea energiei de echilibrare;
25. „ordine de merit comună” înseamnă ordinea de merit formată din ofertele transmise de OTS-urile conectoare în platformele informatice dedicate piețelor Europene de echilibrare;
26. „oră de închidere a porții pentru energia de echilibrare” înseamnă momentul în care nu mai este permisă transmiterea sau actualizarea unei oferte de energie de echilibrare de catre un FSE, pentru un produs standard sau specific;
27. „oră de închidere a porții pentru transmiterea de oferte de energie de către OTS-uri” înseamnă ultimul moment în care un OTS conector poate transmite in platformele piețelor Europene, ofertele de energie de echilibrare primite de la un FSE;
28. „producție netă” înseamnă energia electrică care este livrată de o unitate de producţie în reTELe electrice de transport sau distribuție ale SEN;
29. „punct de racordare” înseamnă punctul fizic în care un utilizator este racordat la SEN sau în care s-a convenit formal delimitarea sa, printr-un punct de măsurare;
30. „reglaj necesar” înseamnă volumul de energie de echilibrare de care **TEL** are nevoie pentru a asigura echilibrul SEN într-un interval de decontare dat;
31. „restricție de rețea” - sinonim cu termenul de congestie;
32. „consum net” înseamnă energia pe care un consumator de energie electrică o preia din rețelele electrice de transport/distribuție ale SEN;
33. „convenție de participare la PE” înseamnă o convenţie standardizatǎ elaborată de TEL în urma unui proces de consultare publică, în care sunt prevăzute drepturile şi responsabilităţile reciproce dintre TEL şi un FSE;
34. „interval de decontare” înseamnă un interval de timp de 15 minute care corespunde cu un interval de dispecerizare;
35. „luna de livrare” înseamnă luna în care are loc livrarea efectivă/consumul energiei de echilibrare;
36. „marca de timp” înseamnă informația în formă electronică atașată în mod unic unei oferte, care certifică faptul că aceasta a fost primită de către TEL la un moment de timp bine determinat;
37. „tranzacție” înseamnă o convenţie încheiată între două părţi pentru transferul comercial de energie electrică, în concordanţă cu prezentul document;
38. „notă de informare pentru decontarea lunară” înseamnă notă de informare întocmită de TEL, în care sunt prezentate toate obligațiile de plată, respectiv drepturile de încasare ce trebuie plătite, respectiv încasate prin intermediul conturilor bancare deschise de fiecare FSE;
39. „notă lunară de regularizare pe PE” înseamnă notă de regularizare lunară întocmitǎ de TEL, pentru fiecare FSE, care sintetizează tranzacțiile angajate, volumele de energie livrate/nelivrate ale FSE pe PE în fiecare lună calendaristică precum și prețurile stabilite pentru plata energiei nelivrate;;
40. „bancă de decontare” înseamnă bancă la care un FSE/TEL şi-a deschis contul din/în care se achită obligațiile de plată/drepturile de încasare înscrise în notele de informare pentru decontare emise de TEL;
41. „cod de identificare pe PE” înseamnă cod alfanumeric alocat fiecărui FSE de către un OTS conector;
42. „fișă de decontare pentru echilibrare” înseamnă situația întocmită și actualizată de TEL pentru fiecare FSE, pentru urmărirea drepturilor de încasare/obligațiilor de plată și a încasărilor/plăților corespunzătoare acestora, aferente tranzacţiilor încheiate pe PE;
43. „fișă de decontare a plăților pentru energia de echilibrare nelivrată” înseamnă situația întocmită și actualizată de TEL pentru fiecare FSE, pentru urmărirea obligațiilor de plată ale acestuia și a încasărilor corespunzătoare, aferente plăților pentru livrarea incompletă a energiei electrice angajate pe PE;
44. „cont de echilibrare” înseamnă cont bancar deschis de un FSE/TEL la o bancă de decontare în scopul utilizării sale exclusive pentru plățile și încasările corespunzătoare tranzacțiilor încheiate pe PE, penalităților pentru livrarea parțială a energiei de echilibrare și penalizărilor pentru dezechilibrele de la notificare.

# Art. 3 Dispoziții generale

1. Prezentul document are drept scop stabilirea regulilor pentru procurarea și utilizarea capacității de echilibrare și a energiei electrice necesare pentru echilibrarea SEN în timp real în ordinea de prioritate economică, pe principii de eficienta economica, prin mecanisme concurențiale, transparente, publice și nediscriminatorii, precum și pentru realizarea decontării și efectuarea plăților pentru tranzacțiile corespunzătoare.
2. TEL aplică modelul de autodispecerizare pentru a determina programele de producere și de consum.
3. FSE calificați participă la piața de echilibrare.
4. TEL acordă FSE calificați dreptul de a transmite oferte de capacitate pentru echilibrare și/sau oferte de energie de echilibrare numai după semnarea Convenției cadru pentru furnizarea serviciilor de echilibrare.
5. Tranzacţiile încheiate pe PE stabilesc obligaţia respectivului FSE de a furniza serviciul corespunzător unui anumit tip de produs către TEL, în conformitate cu specificaţiile din ofertă şi dispoziţiile de dispecer emise de acesta. Tranzacţiile sunt specifice unui anumit ID.
6. Energia de echilibrare poate fi folosită pentru:
	1. creşterea de putere, care poate fi furnizată prin creşterea producţiei unei UFR/GFR sau prin reducerea consumului unei UFR/GFR;
	2. reducerea de putere, care poate fi furnizată prin reducerea producţiei unei UFR/GFR sau creşterea consumului unei UFR/GFR.
7. Energia de echilibrare tranzacţionată pe PE se livrează fizic în ziua de livrare:
	1. în punctele de racordare unde o/un UFR sau GFR, sunt racordate la SEN;
	2. în momentele pentru care au fost emise dispoziţiile de dispecer de către TEL, acestea trebuind să fie situate în ID specificat în oferta acceptată.
8. TEL monitorizează îndeplinirea de către FSE a cerințelor stabilite în prezentele clauze și condiții în materie de echilibrare, în cadrul zonei sale de programare.

# Art. 4 Calificarea furnizorilor de servicii de echilibrare

Procesul de calificare a unui FSE cuprinde două etape:

1. Calificarea prealabilă (din punct de vedere tehnic)
2. Înregistrarea pe piața de echilibrare

# Art. 4.1. Calificarea prealabilă a furnizorilor de servicii de echilibrare

Proprietarii locurilor de consum, părți terțe (agregatori), proprietarii instalațiilor de producere a energiei electrice din surse de energie convențională și regenerabilă, precum și proprietarii unităților de stocare a energiei pot să devină FSE.

1. Un FSE trebuie să se califice pentru transmiterea de oferte de energie de echilibrare sau de capacitate pentru echilibrare care sunt activate sau achiziționate de către un OTS conector, în conformitate cu prevederile Art. 16 (1) din Regulamentul (UE) 2195/2017.
2. Caracteristicile tehnice ale ofertei de produs standard sunt stabilite de comun acord de către toți OTS participanți la piețele europene de energie de echilibrare și de capacitate de echilibrare, respectiv aprobate de autoritățile naționale în conformitate cu Art. 25 din Regulamentul 2195/2017. Caracteristicile tehnice ale ofertei de produs specific sunt stabilite de către fiecare OTS în conformitate cu Art. 26 din Regulamentul 2195/2017.
3. Normele pe baza cărora se desfașoară procesul de calificare prealabilă al FSE sunt:
4. Norma Tehnică privind cerințele tehnice de racordare la rețelele electrice de interes public pentru grupurile generatoare sincrone – aprobată prin Ordin al preşedintelui ANRE nr. 72/2017, cu modificările și completările ulterioare;
5. Norma Tehnică privind cerințele tehnice de racordare la rețelele electrice de interes public pentru modulele generatoare, centralele formate din module generatoare și centrale formate din module generatoare offshore (situate în larg) – aprobată prin Ordin al președintelui ANRE nr. 208/2018;
6. Procedura operațională de notificare pentru racordare a unităților generatoare și de verificare a conformității unităților generatoare cu cerințele tehnice privind racordarea unităților generatoare la reTELe electrice de interes public - aprobată prin Ordin al președintelui ANRE nr. 51/2019;
7. Fiecare UFR/GFR trebuie să obțină calificare prealabilă pentru cel puțin 1 produs standard sau 1 produs specific.
8. Produsele standard și specifice pentru care UFR/GFR ale FSE conectate la TEL pot primi calificare prealabilă, sunt următoarele:

|  |  |
| --- | --- |
| Produse standard | Produse specifice |
| * Produs RI
* Produs mRRF
* Produs aRRF
 | * Orice produs standard care nu poate fi tranzacționat pe platformele informatice ale PE Europene, pe o perioadă limitată de timp
 |

1. Caracteristicile produsului standard RI:

|  |  |
| --- | --- |
| Mod de activare | Planificat cu activare manuală |
| Perioada de pregătire | Între 0 și 30 min |
| Perioada de variație a sarcinii | Între 0 și 30 min |
| Timpul de activare completă | 30 min |
| Timp de dezactivare | Între 0 și 30 min |
| Volum minim | 1 MW |
| Volum maxim | În cazul unei oferte divizibile nu este impusă nicio valoare maximă, doar limita tehnică (limita IT).În cazul unei oferte indivizibile, valoarea este dată de minimul tehnic al UFR/GFR. |
| Durata minimă a perioadei de livrare | 15 min |
| Durata maximă a perioadei de livrare | 60 min |
| Perioada de valabilitate | Definită de către FSE cu respectarea perioadei de livrare min și max |
| Durata minimă dintre sfârșitul perioadei de dezactivare și următoarea activare  | Perioada de restabilire = determinată de către FSE |
| Divizibilitatea | Sunt permise oferte divizibile și/sau indivizibile |
| Rezoluția intervalului de decontare | 15 min |

1. Caracteristicile produsului standard mRRF

|  |  |
| --- | --- |
| Mod de activare | Manual |
| Tip de activare | Directă sau programată  |
| Perioada de pregătire | Forma așteptată |  Forma acceptată |
| Între 0 și 2,5 min |  Între 0 și 12,5 min |
| Perioada de variație a sarcinii | Forma așteptată |  Forma acceptată |
| 10 min |  0 – 12,5 min |
| Timpul de activare completă | 12,5 min |
| Timp de dezactivare | Între 0 și 10 min |
| Volum minim | 1 MW |
| Volum maxim | În cazul unei oferte divizibile nu este impusă nicio valoare maximă, doar limita IT (9.999 MW).În cazul unei oferte indivizibile, valoarea este dată de minimul tehnic al UFR/GFR. |
| Durata minimă a perioadei de livrare | 5 min pentru activare planificată și pentru activare directă |
| Durata maximă a perioadei de livrare | 5 min pentru activare planificată20 min pentru activarea directă |
| Perioada de valabilitate  | O activare programată poate avea loc doar la momentul activării programate.O activare directă poate avea loc la orice moment în timpul celor 15 minute după momentul activării programate. |
| Divizibilitatea | Sunt permise oferte divizibile și/sau indivizibile |
| Rezoluția intervalului de decontare | 15 min |

1. Caracteristicile produsului standard aRRF

|  |  |
| --- | --- |
| Mod de activare | Automat |
| Timp de activare completă | 7,5 min până la data de 17 decembrie 2025 |
| 5 min începând cu data de 18 decembrie 2025 |
| Timp de dezactivare | Timpul de dezactivare nu depășește durata de activare completă. |
| Volum minim | 1 MW |
| Volum maxim | 9.999 MW  |
| Perioada de valabilitate | Perioada de valabilitate este de 15 minute. Perioadele de valabilitate sunt consecutive și nu se suprapun.O ofertă poată fi activată și dezactivată la orice moment în cadrul perioadei de valabilitate. Nu se permite o oră minimă de livrare. |
| Divizibilitatea | Sunt permise numai oferte complet divizibile, ceea ce înseamnă că solicitarea de activare poate fi mai mică decât volumul ofertei. |
| Rezoluția intervalului | 15 min |

1. 10. Finalizarea cu succes a calificării prealabile, asigurată de fiecare OTS conector și prelucrată în conformitate cu articolele 159 și 162 din Regulamentul (UE) 2017/1485, este condiția principală pentru a deveni FSE în conformitate cu Art. 16 din Regulamentul (UE) 2195/2017.TEL elaborează „Procedura operațională pentru calificarea furnizorilor de servicii de sistem”, procedură care vor fi supusă unui proces de consultare publică. Ulterior avizării de către ANRE, TEL publică această procedură pe paginile proprii de internet

# 4.2. Înregistrarea pe Piața de Echilibrare

1. După incheierea procesului de calificare prealabilă, propietarul UFR/GFR primește calitatea de FSE după ce urmează procesul de înregistrare în piața de echilibrare.

2. Procesul de înregistrare cuprinde și înregistrarea FSE-ului ca PRE, în conformitate cu Art.3.3. din documentul „Clauzele și condițiile pentru PRE”.

3. FSE are dreptul să activeze ca propriu PRE sau să delege responsabilitatea către un alt PRE, în conformitate cu Art. 3.5. din documentul „Clauzele și condițiile pentru PRE”.

4. Calificarea unui FSE se finalizează cu semnarea Convenţiei de participare la piata de echilibrare, după incheierea procesului de înregistrare ca FSE in Piața de Echilibrare.

# Art. 5 Cerințele privind datele și informațiile care trebuie transmise de către solicitant în cadrul procesului de calificare ca FSE și de către FSE in timpul funcționării pieței de echilibrare

# 5.1. Cerințele privind datele și informațiile care trebuie transmise de către solicitant pentru procesul de calificare ca FSE, pentru etapa de calificare prealabilă

1. Solicitantul – gestionarul unității de furnizare a rezervelor sau grupului de furnizare a rezervelor sau un terț desemnat de către gestionar care poate fi un inclusiv agregator activ pe PE, are următoarele responsabilități:

1. să depună la TEL documentația în vederea calificării ca FSE descrisă la Art. 12. literele a) ÷ i) din Procedura operațională pentru calificarea furnizorilor de servicii de sistem elaborată de TEL în conformitate cu prevederile Regulamentului 1485/2017;
2. să transmită informațiile suplimentare solicitate de TEL, în termen de maxim 4 săptămâni. În cazul în care solicitantul nu furnizează informațiile solicitate în termenul menționat, TEL consideră că cererea a fost retrasă. (Art. 155 (3), Art. 159 (3), Art. 162 (3) din Regulamentul 1485/2017);
3. să notifice OTS calendarul și tipul testelor pe care le va efectua pentru verificarea conformității cu cerințele de calificare prealabilă specifice tipului de rezervă care va fi asigurată de unitatea generatoare, unitatea consumatoare aparținând unui loc de consum sau unui loc de consum și de producere și/sau unitatea de stocare a energiei, înainte de începerea acestora;
4. să efectueze, prin intermediul Operatorilor economici care dețin atestat de tip A3, emis de ANRE, testele de verificare a performanțelor din punctul de vedere al conformității cu cerințele tehnice aplicabile în vigoare, în conformitate cu procedurile de verificare elaborate de TEL;
5. să depună rezultatele testelor preliminare la TEL;
6. să convină cu TEL o perioadă pentru efectuarea testelor finale de verificare, teste la care poate participa și un reprezentant al acestuia;

# 5.2. Cerințele privind datele și informațiile care trebuie transmise de către solicitantul pentru calificare ca FSE, pentru etapa de înregistrare pe piața de echilibrare

1. În timpul procesului de înregistrare solicitantul pentru calificare ca FSE trebuie să transmită datele tehnice ale UFR/GFR care au primit calificare prealabilă, datele comerciale, financiare și de contact ale solicitantului.
2. Având in vedere rolul și responsabilitatea unui FSE de a transmite către TEL ofertele sale de capacitate pentru echilibrare, ofertele de energie de echilibrare și alte date prevăzute în contractul de furnizare a capacității pentru echilibrare, acesta trebuie sa transmită în timpul procesului de înregistrare o listă cu persoanele responsabile de transmitere date și datele de contact oficiale stabilite de FSE.
3. Solicitanții pentru înregistrarea ca FSE fac o cerere scrisă către TEL. Cererea include un formular completat corespunzător, este însoţită de toată documentaţia suport relevantă şi trebuie să fie semnată de un reprezentant autorizat al FSE.
4. Conţinutul şi formatul formularului care se completează de părţi, precum şi procedura de transmitere, verificare, acceptare sau respingere a acestora sunt elaborate de TELşi publicate pe pagina proprie de internet.
5. Fiecare FSE trebuie să transmită către TEL toate documentele necesare pentru înregistrarea ca PRE și documentul dedicat delegarii de responsabilitate fața de un alt PRE, în cazul in care FSE alege acest lucru.
6. Formulele de măsurare pentru un FSE sunt întocmite de PRE și puse la dispoziția TEL, conform Art. 3.2. (15) din documentul „Clauzele și condițiile pentru PRE” și a Convenției de asumare a responsabilității echilibării.
7. TEL stabileşte, în urma unui proces de consultare publică, conţinutul cadru al Convenţiei de participare la PE, care cuprinde drepturile şi responsabilităţile reciproce aleTEL şi ale fiecărui FSE, conţinutul cadru al Convenţiei de participare la PE este publicat de TEL pe pagina proprie de internet.
8. Un FSE se poate retrage din proprie iniţiativă de la PE, printr-o înştiinţare scrisă, semnată de un reprezentant autorizat al FSE, numai în cazul în care respectiva parte nu mai exploatează nicio/un UFR/GFR. Această înştiinţare trebuie transmisă cu cel puţin o lună înaintea datei la care înregistrarea FSE trebuie să fie anulată.
9. După primirea unei astfel de înştiinţări, TEL informează imediat ANRE.
10. TEL poate revoca înregistrarea unui FSE în oricare din următoarele cazuri:
	1. dacă FSE nu mai îndeplineşte la un moment dat una sau mai multe din condiţiile necesare pentru înregistrarea ca FSE;
	2. dacă FSE nu respectă prevederile convenţiei de participare la PE;
	3. dacă FSE este găsit în mod repetat vinovat de nerespectarea regulilor aplicabile pentru PE, inclusiv a celor de decontare.
11. Dacă un FSE se retrage de pe PE conform pct.8 - sau dacă înregistrarea unui FSE este revocată de TEL conform prevederilor de la pct.10:
	1. FSE efectuează toate plăţile datorate TEL în conformitate cu prevederile referitoare la decontarea pe PE;
	2. TEL efectuează toate plățile către FSE datorate pentru perioada anterioară retragerii/revocarii FSE;
	3. după efectuarea tuturor plăţilor datorate de respectivul FSE, TEL anulează înregistrarea acestuia în registrul PE, informând FSE respectiv ANRE în legătură cu această anulare.
12. FSE care au fost acceptaţi de TEL sunt înregistraţi în registrul PE, care este întocmit şi actualizat de către TEL.
13. Informaţiile cuprinse în registrul PE sunt puse de către TEL la dispoziţia ANRE.

# 5.3. Cerințele privind datele și informațiile transmise de către FSE în timpul funcționării pieței de echilibrare

# 5.3.1. Transmiterea declarațiilor de disponibilitate

1. FSE care au în exploatare UFR/GFR sau PRE-ul din care aceștia fac parte, dacă a fost mandatată în acest sens de către FSE și are acordul TEL, trebuie să transmită la TEL declarații de disponibilitate pentru acestea.
2. Declarația de disponibilitate pentru o UFR/GFR în ziua D trebuie să fie transmisă la TEL cel mai devreme cu 10 de zile înainte de ziua D și cel mai târziu până la ora 16:30 a zilei D-1 și poate fi actualizată în orice moment anterior ID afectat;

# 5.3.2. Formatul și conținutul declarațiilor de disponibilitate

1. Declarația de disponibilitate conține cel puțin următoarele informații:

1. puterea disponibilă a fiecărei unități de producție dispecerizabile, separat pentru fiecare ID din fiecare zi de livrare;
2. consumul minim și maxim al fiecărei unități de consum dispecerizabile, separat pentru fiecare ID din fiecare zi de livrare;
3. motivaţii şi detalii (inclusiv numărul cererii aprobate de dispecer) privind reducerile de disponibilitate ale fiecărui grup dispecerizabil/consumator dispecerizabil, ca urmare a: oricărei opriri accidentale sau opriri planificate pentru mentenanţă, redării în exploatare înainte de termenul aprobat, programului de funcţionare convenit cu Administraţia Naţională Apele Române etc.;
4. UFR/GFR care produc energie electrică din energie eoliană, respectiv UFR/GFR care produc energie electrică din energie solară sunt exceptate de la furnizarea motivațiilor prevăzute la alin. (1) lit. c) în cazul modificării declaraţiilor lor de disponibilitate.

# 5.3.3. Verificarea și acceptarea declarațiilor de disponibilitate

1. Verificarea formei și conținutului DD se face automat de către sistemul pieței de echilibrare, iar confirmarea este transmisă emitentului de către TEL într-un format standard, pe aceeași cale prin care a fost recepționată.
2. DD sunt accesibile pentru vizualizare, prin intermediul sistemului PE, FSE-ului respectiv și PRE-ului din care face parte.

# 5.3.4. Modificarea declarației de disponibilitate in timpul zilei de livrare

1. FSE este responsabil de informarea TEL-ului despre modificarea rezervelor de echilibrare pentru fiecare ID al zilei de livrare.
2. FSE poate modifica o DD, oricând în ziua de livrare, pentru ID urmatoare celui in care se operează modificarea, in sensul cresterii sau scaderii puterii maxime disponibile.

# Art. 6 Achiziţia energiei de echilibrare

# 6.1. Ofertarea pe piața de echilibrare

1. Conform Art. 16 (4) din Regulamentul (UE) 2195/2017, după incheierea procesului de calificare, orice FSE are responsabilitatea de a transmite către TEL, ofertele de energie de echilibrare corespunzătoare produselor standard și specifice, astfel:
2. FSE este obligat sa transmită ofertele de energie aferente capacitații de echilibrare contractată cu TEL conform cu prevederile de la pct. 8;
3. orice FSE are dreptul de a transmite la TEL ofertele de energie aferente capacitații de echilibrare care nu este contractată cu TEL;
4. în orice situație în care TEL identifică necesitatea unor oferte de energie de echilibrare suplimentare, pentru un anume ID, acesta transmite o solicitare către FSE de a oferi energia aferentă capacitații de echilibrare neutilizată sau din alte resurse de echilibrare neofertate. În aceste cazuri, FSE sunt obligați să oferteze pe piața de echilibrare toată energia de echilibrare rămasă disponibilă, pe fiecare sens, după tranzacțiile de pe piețele anterioare pieței de echilibrare.
5. Prețul ofertelor de energie de echilibrare din produse standard și specifice nu este predeterminat în contractul de furnizare a capacității pentru echilibrare.
6. FSE pot transmite oferte de preț pe UFR/GFR în următoarele condiții:
7. pentru fiecare tip de produs (RI, mRRF, aRRF sau produs(e) specific(e)):

1) oferte pentru creştere de putere;

2) oferte pentru reducere de putere;

1. înaintea ID pentru care se face ofertarea, între ora de închidere a pieței pentru ziua următoare și ora de închidere a porții pentru energia de echilibrare corespunzătoare fiecărui tip de produs standard sau specific.
2. Ofertele pot fi oricând modificate sau anulate înaintea orei de închidere a porții pentru energia de echilibrare. Orice modificare stabilește o nouă ofertă de energie de echilibrare, anulând automat oferta care a fost validatǎ anterior pentru acelaşi ID.
3. Porțile de închidere pentru energia de echilibrare ofertată pe fiecare tip de produs nu preced ora de închidere a pieței intrazilnice. Porțile de inchidere pentru energia de echilibrare, cât si cea de deschidere, vor fi definite in procedura elaborata de TEL conform pct. 12
4. După ora de închidere a porții pentru energia de echilibrare, nu mai este permisă actualizarea oferTELor de energie de echilibrare.
5. După ora de închidere a porții pentru energia de echilibrare, FSE raportează, fără întârzieri nejustificate către TEL, ofertele de energie de echilibrare devenite indisponibile datorită eventualelor volume indisponibile, în conformitate cu articolul 158 (4) (b) și cu articolul 161 (4) (b) din Regulamentul (UE) 1485/2017.
6. Ofertele de energie de echilibrare sunt transmise în format electronic, prin mijloacele de comunicaţie prevăzute de TEL.
7. Oferta de energie de echilibrare se consideră transmisă oficial la momentul intrării în sistemul PE. Ora transmiterii este exprimată prin marca de timp.
8. Imediat ce o nouă ofertă zilnică a intrat în sistemul PE, TEL confirmă respectivului FSE primirea acesteia. Această confirmare conţine numărul de înregistrare şi ora la care această ofertă zilnică a intrat în sistemul PE.
9. Dacă un FSE nu primeşte de la TEL, într-un interval de 5 (cinci) minute de la transmiterea unei noi oferte de energie de echilibrare, confirmarea de primire a respectivei oferte, FSE trebuie să contacteze imediat TEL.
10. TEL elaborează şi publică procedura privind conţinutul şi formatul cadru al ofertelor pentru energie de echilibrare pentru produsele standard şi specifice şi modul de transmitere a ofertelor/raportarea volumelor indisponibile.
11. Preţurile ofertelor de energie de echilibrare pot fi numere pozitive, zero sau negative, cu două zecimale și sunt exprimate în EUR/MW.
12. In momentul primirii ofertelor, TEL verifică, dacă este îndeplinită următoarea condiţie:

- în cazul unei oferte pe UFR/GFR cantitatea ofertată pentru un anumit produs nu trebuie să depașească valoarea pentru care UFR/GFR a fost precalificată;

1. În situaţia unor restricții interne de sistem sau a altor condiții care ar pune în pericol siguranţa şi stabilitatea funcţionării SEN, TEL marchează ca indisponibile anumite oferte de energie de echilibrare care nu vor putea fi tranzacționate pe piețele europene și care sunt accesibile în ordinea de merit a produselor specifice.
2. TEL tratează nediscriminatoriu toate ofertele de energie de echilibrare primite. După ora de închidere a porții pentru energia de echilibrare, toate ofertele de energie de echilibrare din *produse standard* sunt transmise de către TEL către platformele europene constituite în conformitate cu articolele 19, 20 şi 21 din Regulamentul (UE) 2195/2017, în vederea optimizării activării ofertelor de energie de echilibrare în liste cu ordine de merit comune la nivel european.
3. Ofertele de energie de echilibrare din *produse specifice* pot fi activate numai de către TEL în ordinea de merit la nivel local.
4. Orice activare parțială sau totală a unei oferte de energie de echilibrare din listele cu ordine de merit comune la nivel european/locale constituie o tranzacţie/contract între respectivul FSE și TEL.

# 6.2. Reguli de selectare a ofertelor pe piața de echilibrare

1. Selectarea ofertelor pe piața de echilibrare pentru orice tip de produs se face in ordine de preț, folosind ordine de merit pentru fiecare produs si pentru fiecare sens, astfel:
* Ordine de merit la creștere: se ordonează ofertele in sens crescător al prețului, iar selectarea se face incepând cu oferta cu cel mai mic preț, pâna se acoperă volumul de energie de echilibrare solicitat de TEL/OTS-uri
* Ordine de merit la scădere: se ordonează ofertele in sens descrescător al prețului, iar selectarea se face incepând cu oferta cu cel mai mare preț, pâna se acoperă volumul de energie de echilibrare solicitat de TEL/OTS-uri.
1. Selectarea ofertelor produselor standard (RI, mRRF, aRRF) se face din ordinele de merit comune la nivel European, pe fiecare tip de produs. Funcția de optimizare a fiecarei platforme Europene pentru tranzacționarea produselor standard de energie deechilibrare, face selecțiile in funcție de prețuri și de capacitatea disponibilă pe liniile de interconexiune.
2. Până la punerea in funcțiune a platformelor Europene sau în cazul in care acestea nu funcționează pe o perioadă limitată, selecția ofertelor validate pentru echilibrarea SEN se face folosind ordinea de merit pe PE națională.
3. Înainte de ora 19:00 a zilei anterioare zilei de livrare, TEL stabileşte rezerva necesară, aceasta fiind volumul de energie de echilibrare necesară a fi disponibilă în decursul zilei de livrare.
4. Dacă este necesar, TEL poate modifica oricând valoarea stabilită pentru rezerva necesară, în timpul zilei de livrare.
5. TEL stabilește necesarul de energie de echilibrare pe tipuri de reglaj pentru ID-urile intervalului in curs și a intervalului orar următor.
6. TEL transmite necesarul de energie de echilibrare stabilit pentru fiecare ID către platformele informatice Europene dedicate tranzacționării produselor standard, pâna la ora de inchidere a porții pentru OTS-uri.
7. În situaţia unor restricții interne de sistem care impun selectarea anumitor UFR/GFR pentru creștere sau reducere de putere, TEL va selecta pe PE națională ofertele marcate ca indisponibile pentru piețele Europene a acestor UFR/GFR, conform Art. 6.1.(15).
8. Până la punerea in funcțiune a platformelor Europene sau în situația când acestea nu funcționează pe o perioadă limitată, selectarea unei/unor oferte în cazul unor restricții interne de sistem se va face pe PE națională.
9. TEL elaborează o procedură în care sunt definite restricțiile de sistem care pot conduce la selectarea pe PE în consecință. În plus procedura va cuprinde modul de înregistrare, analizare și publicare a restricțiilor de sistem cât și a măsurilor tehnice luate sau propuse de TELTEL, atunci când este necesar.

# 6.3. Tranzacții angajate pe piața de echilibrare

1. Tranzacţiile angajate pe PE care sunt încheiate în conformitate cu prevederile referitoare la selectarea ofertelor pe PE sau la managementul restricțiilor de rețea, sunt executate de TEL prin emiterea dispoziţiilor de dispecer corespunzătoare către respectivul FSE în conformitate cu prevederile Codului RET.
2. Conformarea cu dispoziţiile de dispecer emise de TEL este obligatorie pentru FSE în cauză.
3. În prima zi calendaristică care urmează zilei de livrare în cauză, TEL pregătește confirmările de tranzacţie angajată pentru toate tranzacţiile angajate de furnizare a energiei de echilibrare care au fost încheiate pe PE. Pentru fiecare zi de livrare şi pentru fiecare FSE/UFR/GFR, după caz, acesta transmite confirmări de tranzacţie angajată separate către FSE corespunzător.
4. Fiecare confirmare de tranzacţie angajată conţine cel puţin următoarele informaţii:
	1. codul de identificare pe PE al FSE;
	2. codul de identificare pe PE al UFR sau GFR, după caz;
	3. ziua de livrare, intervalul orar de livrare, ID;
	4. toate elementele caracteristice ale tranzacţiei angajate: cantitate, preț, direcție (creștere/reducere) pentru energia de echilibrare selectata din volumul de aRRF ofertat;
	5. toate elementele caracteristice ale tranzacţiei angajate: cantitate, preț, direcție (creștere/reducere) pentru energia de echilibrare selectata din volumul de mRRF ofertat;
	6. toate elementele caracteristice ale tranzacţiei angajate: cantitate, preț, direcție (creștere/reducere) pentru energia de echilibrare selectata din volumul de RI ofertat;
	7. toate elementele caracteristice ale tranzacţiei angajate: cantitate, preț, direcție (creștere/reducere) pentru energia de echilibrare selectata din volumul de produse specifice ofertat, pe fiecare tip de produs separat.
5. În confirmările de tranzacţie angajată, TEL marcheazǎ distinct fiecare tranzacţie utilizată pentru managementul restricțiilor de rețea pentru evidențierea acestora.
6. Sunt acceptate contestaţii la conţinutul confirmărilor de tranzacţie angajată numai în cazul unor erori rezultate din acţiunile TEL.
7. Orice contestaţie asupra conţinutului unei confirmări de tranzacţie angajată este transmisă la TEL de către FSE responsabil nu mai târziu de 5 (cinci) zile calendaristice după transmiterea de către TEL a respectivei confirmări de tranzacţie angajată.
8. TEL informeazǎ FSE asupra acceptării sau respingerii contestaţiei respective nu mai târziu de 2 (două) zile lucrătoare după primirea contestației. În cazul acceptării unei contestaţii, TEL transmite FSE o confirmare de tranzacţie angajată corectată.
9. Dacă, în perioada prevăzută la Art. 6.3. (7), un FSE nu transmite nici o contestaţie la confirmările de tranzacţie angajată primite, acestea se consideră ca fiind acceptate.
10. Orice contestaţie transmisă nu exonerează respectivul FSE de îndeplinirea obligaţiilor rezultate din tranzacţiile angajate contestate.
11. Procedurile de urgenţă pentru PE sunt elaborate de TEL. TEL publică aceste proceduri pe pagina proprie de internet.
12. Procedurile de urgenţă pentru PE sunt utilizate de TEL şi FSE în cazul apariţiei condiţiilor de urgenţă, după cum urmează:
	1. incapacitatea totală sau parţială de funcţionare sau altă defecţiune a sistemului PE sau a altui sistem informatic utilizat de TEL pentru primirea, verificarea şi validarea ofertelor pe PE;
	2. incapacitatea totală sau parţială de funcţionare sau altă defecţiune a sistemului PE sau a altui sistem informatic utilizat de TEL pentru procesarea şi selectarea ofertelor pe PE, precum şi de emitere a dispoziţiilor de dispecer;
	3. întreruperea liniilor de comunicaţie ale TEL.
13. Procedurile de urgenţă pentru PE pot prevedea utilizarea unor mijloace alternative de comunicaţie, precum și extinderea sau decalarea oricăror termene limită care trebuie respectate de OTS şi FSE, inclusiv ora de închidere a PE.
14. Atât OTS, cât şi fiecare FSE, specifică în convenţia de participare la PE una sau mai multe persoane de contact în cazul apariţiei unei situaţii de urgenţă, precum şi numerele corespunzătoare de telefon şi fax. Atât OTS, cât şi fiecare FSE, se informează reciproc în cazul modificării acestor informaţii.

# 6.4. Norme privind decontarea FSE

1. Tranzacţiile pe piața de echilibrare stabilesc obligaţia respectivului FSE de a furniza energia de echilibrare către TEL, în conformitate cu specificaţiile din ofertă şi dispoziţiile de dispecer emise de către TEL. Fiecare tranzacţie va fi specifică unui anumit interval de decontare.
2. Regulile pentru decontare asigură un cadru pentru decontarea tranzacţiilor şi stabilirea obligaţiilor de plată şi a drepturilor de încasare rezultate conform prevederilor prezentului regulament, între un FSE şi TEL.
3. Pentru a facilita un proces de decontare ordonat, transparent şi nediscriminatoriu, prezentele reguli pentru decontare creează în plus cadrul pentru:
4. stabilirea unui program de determinare, confirmare/contestare și transmitere a informațiilor necesare în vederea facturării și decontării pe PE;
5. efectuarea calculelor pentru stabilirea drepturilor de încasare și a obligațiilor de plată aferente tranzacțiilor încheiate pe PE;
6. efectuarea calculelor pentru stabilirea obligațiilor de plată ale FSE pentru nerealizarea parțială sau totală a energiei de echilibrare contractată pe PE;
7. informarea părţilor în legătură cu obligațiile acestora de plată, respectiv cu drepturile acestora de încasare;
8. facturarea şi efectuarea plăţilor;
9. stabilirea şi utilizarea garanţiilor;
10. măsuri în cazuri de neîndeplinire a obligaţiilor.
11. Stabilirea obligaţiilor de plată pe piaţa de echilibrare se face în baza volumului contractat al aferent ofertelor acceptate de energie de echilibrare în ordinea de merit și a *prețurilor marginale* pentru fiecare produs , stabilite în listele cu ordinea de meritsau la *prețul din ofertă* pentru produsele activate pentru managementul congestiilor daca prețul acestora depășește prețul marginal stabilit pentru energia de echilibrare.
12. TEL este partea contractantă pentru fiecare FSE, în toate tranzacţiile încheiate pe piaţa de echilibrare.
13. Plata pentru energia de echilibrare se face astfel:
14. energia de echilibrare pozitivă este plătită de TEL către FSE, dacă prețul este pozitiv;
15. energia de echilibrare negativă este plătită de TEL către FSE, dacă prețul este negativ;
16. energia de echilibrare pozitivă este plătită de FSE către TEL, dacă prețul este negativ;

energia de echilibrare negativă este plătită de FSE către TEL, dacă prețul este pozitiv.

# Art.6.5. Determinarea energiei de echilibrare nelivrate și a plăților corespunzătoare

Pentru fiecare FSE pentru care există cel puțin o tranzacție încheiată pe piața de echilibrare în ID „i”

* + 1. Se determină ΣQCik ca sumă a volumelor energiilor de echilibrare a tuturor UFR/GFR „k” în responsabilitatea FSE cuprinse în confirmările de tranzacție aferente intervalului de livrare (i), considerând semnul „+” pentru energiile de echilibrare pozitive și semnul „-” pentru energiile de echilibrare negative.
		2. Se determină ΣNfik ca suma notificărilor fizice ale tuturor UFR/GFR „k” aflate în responsabilitatea FSE considerând semnul „+” pentru notificare fizică de producție și semnul „-” pentru notificarea fizică de consum
		3. Se determină notificarea fizică aprobată NFAik cu relația

NFAik=ΣNfik+ ΣQCik

* + 1. Se determină suma măsurilor ΣMik ale tuturor UFR/GFR „k” aflate în responsabilitatea FSE considerând semnul „+” pentru valorile măsurate ale producției și semnul „-” pentru valorile măsurate de consum
		2. Se determină diferența Di între valoarea ΣMik și valoarea notificării fizice aprobate:

Di= ΣMik –NFAik

* + 1. Se determină energia totală livrată ΣQLi:
	1. Dacă Di este pozitivă și ΣQCik­ este pozitivă atunci ΣQLi= min(Dij, ΣQCik)
	2. Dacă Di este pozitivă și ΣQCik­ este negativă atunci ΣQLi=0
	3. Dacă Di este negativă și ΣQCik este pozitivă atunci ΣQLi=0
	4. Dacă Di este negativă și ΣQCik­ este negativă atunci ΣQLi= -min(|Di|, |ΣQCik|)
	5. Dacă ΣQCik este zero, atunci ΣQLi este zero
		1. Se determină energia totala nelivrată în ID „i” $q\_{i}^{nelivrat}$= ΣQCik- ΣQLi
		2. Plățile FSE „P” către TEL pentru energia nelivrată în ID „i” se determină cu relația:

$P=a\*Pci\*q\_{i}^{nelivrat}$ dacă $q\_{i}^{nelivrat}$ este pozitiv

respectiv

$P=b\*Pri\*q\_{i}^{nelivrat}$ dacă $q\_{i}^{nelivrat}$ este negativ

unde:

*- „a” și „b” sunt* constante stabilite de ANRE

*- „Pci” =* cel mai mare preț al tranzacțiilor pentru furnizarea energiei de echilibrare la creştere de putere în ID *i*

- „Pri”= cel mai mare preț în modul al tranzacțiilor pentru furnizarea energiei de echilibrare la reducere de putere în ID *i*

* + 1. TEL elaborează procedurile pentru realizarea funcţiilor specifice decontării conform Art. 45 din Regulamentul (UE) 2195/2017, proceduri care vor fi supuse unui proces de consultare publică. Ulterior avizării de către ANRE, TEL publică aceste proceduri pe paginile proprii de internet.

# 6.6. Decontare și plăți

1. Pentru fiecare FSE, TEL întocmeşte o notă lunară de regularizare pe PE, cuprinzând toate volumele activate (contractate) pe PEprecum și prețurile corespunzătoare acestora, volumele de energie de echilibrare care au fost efectiv livrate de respectivul FSE, respectiv volumele de energie nelivrată și prețurile corespunzatoare.

2. Nota lunară de regularizare pe PE cuprinde cel puţin următoarele informaţii:

a)volumele de energie contractate pe Piețele Europene și/sau în PE națională în luna de livrare, pentru fiecare ID al lunii de livrare, pe fiecare tip de produs, separat pentru creştere de putere şi pentru reducere de putere și prețurile stabilite din listele cu ordine de merit comune sau locale pentru fiecare tranzacție;

b) volumul total de energie de echilibrare care a fost efectiv livrat de respectivul FSE către TEL care se calculează conform Art. 6.5. (6),pentru fiecare ID al lunii de livrare.

c) volumul total de energie de echilibrare nelivrat de respectivul FSE către TEL care se calculează conform Art. 6.5. (7),pentru fiecare ID al lunii de livrare și prețurile stabilite conform Art. 6.5. (8)

3. TEL transmite FSE notele lunare de regularizare pe PE, în termen de 2 zile lucrătoare de la primirea valorilor măsurate.

4. Fiecare FSE verifică notele lunare de regularizare pe PE și în cazul în care constată neconformități cu prevederile aplicabile și/sau cu valorile măsurate și/sau calcule eronate, transmite la TEL în termen de o zi lucrătoare de la primire, contestații motivate la notele lunare de regularizare.

5. TEL analizează contestația FSE și răspunde la aceasta, motivat, în termen de o zi lucrătoare de la primire, refăcând calculele și corectând notele lunare de regularizare eronate.

6. TEL transmite către FSE corespunzător nota lunară de regularizare pe PE, care cuprinde corecțiile rezultate în urma analizării contestațiilor primite, în termenul prevăzut la pct.4; pentru FSE care n-au trimis contestații, se consideră valabile notele lunare de regularizare transmise la termenul inițial.

7. În fiecare lună calendaristică, TEL efectuează calculele în vederea decontării pe PE, după transmiterea notelor lunare de regularizare pe PE, conform prevederilor De la pct.6.

8. Separat pentru fiecare zi calendaristică din luna de livrare şi pentru fiecare FSE, TEL determină valoarea sumelor zilnice de plătit şi separat a celor de încasat corespunzătoare tranzacțiilor cu energie electrică pe PE ale respectivului FSE, după cum urmează:

$DZI\_{d}=\sum\_{i=1}^{24}\left(\sum\_{t=1}^{}p\_{i,t,p}\*q\_{i,t,p}\right)$, respectiv $OZP\_{d}=\sum\_{i=1}^{24}(\sum\_{s=1}^{}p\_{i,s,p}\*q\_{i,s,p})$

unde :

* *DZId* reprezintă valoarea drepturilor zilnice de încasare pentru ziua *d*;
* *OZPd* reprezintă valoarea obligațiilor zilnice de plată pentru ziua *d;*
* *pi,t,p* reprezintă *preţul pozitiv* pentru livrarea energiei de echilibrare la creștere, respectiv *preţul* *negativ* pentru livrarea energiei de echilibrare la scădere de către FSE în ID *i* al zilei *d*, pentru tranzacția *t,* din produsul *p,* stabilit la Art. 6.4. (6) (4)
* *pi,s,p* reprezintă *preţul* *negativ* pentru livrarea energiei de echilibrare la creștere, respectiv *preţul* *pozitiv* pentru livrarea energiei de echilibrare la scădere de către FSE în ID *i* al zilei *d*, pentru tranzacția *s,* din produsul *p,* stabilit conform prevederilor Art. 6.4. (6)(4);
* *qi,t,p* reprezintă volumul de energie de echilibrare activat la creștere/scădere de FSE, al tranzacției *t,* din produsul *p*Art.în ID *i* al zilei *d*, în concordanţă cu nota lunară de regularizare pe PE;
* *qi,s,p* reprezintă volumul de energie de echilibrare activat la creștere/scădere de FSE, al tranzacţiei *s,* din produsul *p,*Art. concordanţă cu nota lunară de regularizare pe PE.

9. Pentru fiecare FSE, TEL determină valoarea drepturilor lunare de încasare pentru echilibrare prin însumarea valorilor zilnice ale drepturilor de încasare determinate conform prevederilor de la pct.8 și separat valoarea obligațiilor lunare de plată pentru echilibrare prin însumarea obligațiilor zilnice de plată determinate conform prevederilor de la pct.8, corespunzătoare respectivului FSE.10. Pentru fiecare FSE, TEL întocmeşte o notă de informare pentru decontarea lunară, care conţine cel puţin următoarele informaţii:

* 1. situația lunară privind volumul de energie de echilibrare contractat de FSE cu TEL, defalcată pe tipuri de produse, separat pentru creștere de putere și pentru reducere de putere, precum și valorile corespunzătoare;
	2. valorile sumelor zilnice de plătit şi separat a celor de primit corespunzătoare tranzacțiilor cu energie electrică pe PE, stabilite la pct.8
	3. valoarea drepturilor lunare de încasare pentru echilibrare și a obligațiilor lunare de plată pentru echilibrare, determinate conform prevederilor pct.8.
	4. sumele care trebuie plătite de respectivul FSE pentru livrarea parţială a energiei de echilibrare, determinate conform prevederilor Art. 6.5. (8), separat pentru fiecare ID al fiecărei zile calendaristice din luna de livrare, însumate separat pentru fiecare zi a lunii de livrare;
1. TEL pune la dispoziția FSE corespunzători, în platforma PE, notele de informare pentru decontarea lunară stabilite conform prevederilor de la pct.10, nu mai târziu de 3 (trei) zile lucrătoare de la transmiterea notei lunare de regularizare pe PE către FSE, prevăzută la pct.1.
2. Platforma informatică consemnează și reține data la care orice notă elaborată de TEL conform prevederilor prezentului document a fost făcută disponibilă părților implicate.

# 6.7. Facturarea obligațiilor pe PE

1. TEL emite facturi în moneda națională a României către fiecare FSE cuprinzând sumele aferente obligațiilor de plată ale respectivului FSE către TEL conform informațiilor din nota de informare pentru decontarea lunară prevăzută la art 6.6. (10).
2. Fiecare FSE emite o factură către TEL cuprinzând sumele corespunzătoare obligațiilor de plată ale TEL către respectivul FSE, conform informațiilor din nota de informare pentru decontarea lunară prevăzută la art 6.6. (10)

. 4.

1. Începând cu prima zi lucrătoare care urmează zilei postării de către TEL pe platforma pieței de echilibrare a Notelor de informare pentru decontarea lunară pe PE, a Notelor de informare pentru decontarea lunară a penalităților pentru livrarea parțială a energiei de echilibrare și a Notelor de informare pentru decontarea lunară a penalizărilor pentru dezechilibrele de la notificare, sau dacă este cazul, conform Notelor de informare revizuite în baza Notelor corectate, TEL, respectiv FSE emit facturile astfel:
2. Transelectrica va factura către FSE
* valorile pozitive pentru volumele de energie de echilibrare contractate la reducere de putere și valorile negative pentru cantitățile de energie de echilibrare contractate la creștere de putere, în cadrul tranzacţiilor de energie de echilibrare,
* și valoarea energiei de echilibrare nelivrate de către FSE;
1. FSE va factura către TEL
* valorile pozitive pentru volumele de energie de echilibrare contractate la creștere de putere și valorile negative pentru cantităție de energie de echilibrare contractate la reducere de putere, în cadrul tranzacţiilor de energie de echilibrare
1. Factura aferentă obligației de plată a FSE/TEL se emite și se transmite prin mijloace electronice (e-mail), sub formă de fișier tip pdf. Data primirii e-mailului este considerată data primirii facturii. Originalul facturii se transmite FSE/TEL la cerere, prin serviciul de curierat rapid, contravaloarea serviciului de curierat fiind suportată de către solicitant.
2. Facturile vor fi plătite de părţile în cauză într-un interval de 7(șapte) zile lucrătoare de la data emiteriii acestora.
3. În cazul în care o sumă facturată de una dintre părţi este contestată integral sau parţial de cealaltă parte, partea debitoare va efectua plata integral în condiţiile punctului 6 și va înainta către TEL în termen de 1 zi lucrătoare de la data postării pe platforma pieței de echilibrare a notelor de informare menționate punctul 3, o notă explicativă părţii creditoare, cuprinzând obiecţiile sale. Partea creditoare analizează contestaţia primită şi daca constata existenta unei informatii eronate, reface calculele si transmite o nota de corectare tuturor partilor implicate nu mai tarziu de 10 zile lucratoare de la data la care nota eronata a fost transmisa FSE si/sau publicata TEL.
4. Pentru sumele stabilite ulterior soluționării unei dispute din care au rezultat plăți întârziate a fi datorate de una dintre părţi celeilalte, partea debitoare va plăti pe lângă suma datorată, o penalizare egală ca procent cu nivelul penalității de întârziere percepute pentru neplata la termen a obligațiilor către bugetul de stat, cu condiția ca valorea totală a penalităților să nu depășească valorea sumei datorate.
5. Pentru situația în care FSE/TEL trebuie să efectueze o plată corespunzătoare unei dispute din care rezultă plăți întârziate, penalizarea cuprinde dobânda acumulată pentru sumele datorate și neplătite, calculată ca procent cu nivelul penalității de întârziere percepute pentru neplata la termen a obligațiilor către bugetul de stat, începând cu ziua următoare datei limită la care plățile ar fi trebuit efectuate, și sfârșind cu ziua precedentă celei în care sumele restante au fost efectiv achitate

.

1. Pentru situația în care FSE/TEL trebuie să efectueze o plată corespunzătoare unei dispute pentru care sumele care fac obiectul disputei au fost achitate la timp de cealaltă parte, dar nu au fost contestate în mod justificat de aceasta, penalizarea cuprinde dobânda corespunzătoare sumei, calculată ca procent cu nivelul penalității de întârziere percepute pentru neplata la termen a obligațiilor către bugetul de stat începând cu ziua imediat următoare datei la care plățile au fost efectuate de cealaltă parte și sfârșind cu ziua precedentă celei în care suma contestată, inclusiv dobânda aferentă, este efectiv returnată.
2. În cazul neachitării la termen a facturilor, FSE/TEL plătește o penalizare egală cu o sumă suplimentară față de suma datorată care trebuie platită și cuprinde dobânda acumulată pentru orice sume datorate și neplătite, calculată ca procent cu nivelul penalității de întârziere percepute pentru neplata la termen a obligațiilor către bugetul de stat, începând cu ziua următoare datei limită la care plățile ar fi trebuit efectuate și sfârșind cu ziua precedentă celei în care sumele restante au fost efectiv achitate.
3. Plata facturilor prevăzute la punctul 3, va fi efectuată de FSE/TEL prin orice mijloc legal de plată prevăzut de legislaţia în vigoare. Plățile se consideră efectuate la data la care valorile corespunzătoare au fost debitate sau creditate în contul bancar de echilibrare deschis de Transelectrica.

# 6.8. Efectuarea plăților, executarea garanțiilor și penalități de întârziere pe PE

1. TEL elaborează, în urma unui proces de consultare publică, procedurile pentru efectuarea plăţilor conform prevederilor Art. 6.7. TEL publică aceste proceduri pe pagina proprie de internet.
2. Procedurile elaborate conform prevederilor de la pct.1 includ modalităţi de confirmare a plăţilor şi menţiuni privind executarea garanţiilor în cazul plăţilor întârziate.
3. Fiecare parte care primeşte o facturǎ trebuie să plătească valoarea cuprinsă în respectiva facturǎ, la data limită de plată, indiferent dacă există sau nu o dispută în legătură cu sumele corespunzătoare.
4. Orice FSE, precum și TEL, trebuie să plătească o penalizare de întârziere celeilalte părţi în oricare din următoarele cazuri:
	1. dacă respectivul FSE sau TEL nu a achitat sumele datorate până la data limită de plată;
	2. dacă respectivul FSE sau TEL trebuie să efectueze o plată corespunzătoare soluţionării unei dispute din care au rezultat plăţi întârziate;
	3. dacă respectivul FSE sau TEL trebuie să efectueze o plată corespunzătoare soluţionării unei dispute pentru care sumele care fac obiectul disputei au fost achitate la timp, dar contestate în mod justificat de cealaltă parte.
5. În situațiile prevăzute la pct.4 lit. a) şi lit. b), penalizarea reprezintă o plată suplimentară faţă de suma datorată, care trebuie efectuată, şi cuprinde dobânda acumulată pentru orice sume datorate şi neplătite, începând cu ziua imediat următoare datei limită la care plăţile ar fi trebuit efectuate, şi sfârşind cu ziua precedentă celei în care sumele restante au fost efectiv achitate.
6. În situația prevăzută la pct.4 lit. c), penalizarea reprezintă o plată suplimentară faţă de suma plătită, dar justificat contestată de cealaltă parte, şi cuprinde dobânda corespunzătoare acestor plăţi, începând cu ziua imediat următoare datei la care plăţile au fost efectuate de cealaltă parte, şi sfârşind cu ziua precedentă celei în care suma contestată, inclusiv dobânda aferentă, este efectiv returnată.
7. Rata dobânzii care se aplică în toate cazurile prevăzute de la pct.4 pentru fiecare zi de întârziere începând cu prima zi lucrătoare după termenul limită de plată este egală cu nivelul penalității de întârziere percepute pentru neplata la termen a obligațiilor către bugetul de stat, cu condiția ca valoarea totală a penalităților să nu depășească valoarea sumei datorate.
8. Un FSE se află într-o situaţie de neîndeplinire a obligaţiilor în oricare din următoarele cazuri:
	1. dacă acesta nu îndeplineşte cerinţele privind garanţiile;
	2. dacă acesta nu îşi îndeplineşte obligaţiile rezultate din decontare în conformitate cu prevederile prezentului document până la datele limită corespunzătoare;
	3. dacă acesta intră în faliment.
9. TEL elaborează în urma unui proces de consultare publică procedurile aplicabile pentru situaţii de neîndeplinire a obligaţiilor. Acestea ar putea include instrucţiuni pentru creşterea garanţiei, blocarea plăţilor datorate respectivei părţi, sau compensarea obligaţiilor de plată cu drepturile de încasat, utilizarea garanţiei disponibile pentru asigurarea plăţilor sau orice alte măsuri adecvate.
10. TEL publică pe pagina proprie de internet procedurile elaborate conform prevederilor de la pct. 9
11. Fiecare titular de fișă este îndreptăţit să solicite oricând la TEL informaţii în legătură cu situaţia oricăreia dintre fișele proprii înființate de TEL. După înregistrarea unei astfel de solicitări, TEL transmite titularului de fișă informaţiile solicitate în maxim 3 (trei) zile lucrătoare, informaţii care pot include soldul fișei (fișelor) respectiv (respective) pentru ultimele 3 (trei) luni precum şi orice sume debitate sau creditate într-o fișă, împreună cu datele şi motivele acestor operaţiuni.
12. TEL poate de asemenea să îşi îndeplinească obligaţiile prevăzute la pct.11 prin adoptarea măsurilor de ordin tehnic necesare pentru ca fiecare titular de fișă să poată avea acces direct la toate informaţiile relevante în legătură cu oricare dintre fișele proprii.

# 6.9. Contestații la notele de regularizare și/sau la notele de informare pentru decontarea lunară

1. Dacă o notǎ de informare pentru decontare sau o notă de regularizare transmisă sau postată pe platforma informatică dedicată de către TEL, conform prevederilor prezentului document, este incorectă, oricare dintre părţile implicate o poate contesta la TEL şi poate pune în discuţie orice element sau calcul cuprins în respectiva notă.
2. Orice contestaţie va fi transmisă de partea implicată printr-o notificare scrisă. Notificarea trebuie să specifice în mod clar perioada de timp vizată, cum ar fi ziua de livrare, ID, data emiterii respectivei note, elementul contestat, motivul contestării, valoarea cerută, dacă este cazul, şi va fi însoţită de orice probă disponibilă care poate să vină în sprijinul contestaţiei.
3. Orice parte implicată poate contesta o notǎ de informare pentru decontare sau o notă de regularizare emisă conform prevederilor prezentului document într-un interval de o zi lucrătoare de la data la care nota contestată a fost transmisă sau postată pe platforma informatică dedicată de TEL.
4. Dacă o parte implicată nu a transmis nici o contestaţie în legătură cu o notǎ de informare pentru decontare sau o notă de regularizare emisă conform prevederilor prezentului document în intervalul prevăzut la pct.3, nota respectivă se consideră că a fost acceptată de respectiva parte implicată.
5. TEL analizează orice contestaţie transmisă conform prevederilor de la pct.3, nu mai târziu de o zi lucrătoare de la primirea acesteia.
6. Atunci când verifică o notǎ de informare pentru decontare sau o notă de regularizare contestată, emitentul poate solicita părţilor implicate informaţii suplimentare. Dacă informaţiile suplimentare solicitate nu sunt furnizate de partea implicată, emitentul este îndreptăţit să respingă contestaţia respectivă.
7. Emitentul va informa părţile implicate în legătură cu rezultatul verificărilor efectuate. Dacă o notă contestată a fost incorectă, emitentul va reface calculele şi va transmite o notă corectată tuturor părţilor implicate.
8. Dacă TEL constată existenţa unei informaţii eronate într-o notǎ de informare pentru decontare sau într-o notă de regularizare transmisă sau postată pe platforma informatică dedicată conform prevederilor prezentului document, acesta reface calculele şi transmite o notă corectată tuturor părţilor implicate în cel mai scurt timp posibil, dar nu mai târziu de 10 (zece) zile lucrătoare de la data la care nota eronată a fost transmisă FSE și/sau publicată de TEL.
9. În cazul constatării de către un participant, ulterior termenelor de contestare prevăzute la pct.3., a unor erori în procesul de decontare, determinate de greșeli de agregare a datelor, de întreruperi în funcționarea sistemelor informatice ale operatorilor implicați sau de calcule efectuate de TEL, acesta poate solicita corectarea decontării în termen de 6 luni de la primirea notei de informare pentru decontare. În acest scop, participantul trebuie să solicite în scris TEL corectarea, prezentând argumentele și dovezile necesare.
10. (1) În termen de 3 (trei) zile lucrătoare, TEL informează părțile implicate în mod direct în procesarea informației eronate (OR, OM, PRE, TEL, după caz), solicitând transmiterea unui punct de vedere în termen de 10 (zece) zile lucrătoare părților implicate, și publică solicitarea pe pagina proprie de internet, împreună cu argumentația aferentă.
11. În termen de 5 (cinci) zile lucrătoare de la primirea punctelor de vedere ale părților implicate, TEL analizează documentele primite și decid asupra acceptării sau respingerii solicitării de corectare, publicând pe pagina de internet a TEL decizia, argumentele și documentele primite.
12. În termen de 5 (cinci) zile lucrătoare de la publicarea deciziei pe pagina de internet, orice participant sau operator din piață poate transmite TEL o contestație argumentată, care este publicată pe pagina de internet a TEL în maxim o zi de la primire.
13. În termen de 3 (trei) zile lucrătoare, TEL analizează contestațiile primite și publică decizia finală pe pagina de internet a OTS, împreună cu motivarea acesteia.
14. În cazul apariției unei situații atipice, TEL poate solicita punctul de vedere al ANRE, care va fi publicat pe pagina de internet a TEL.
15. Corectarea decontărilor se realizează în lunile ianuarie, mai și septembrie ale unui an calendaristic, luând în considerare toate deciziile favorabile luate anterior lunilor respective.
16. TEL are obligația de a actualiza și publica pe paginile proprii de internet o evaluare privind valoarea costurilor proprii determinate de corectarea decontării.
17. În cazul nerespectării termenelor de emitere, contestare, verificare, corectare și transmitere și/sau publicare a notelor de regularizare sau a notelor de informare pentru decontare prevăzute în prezentul document, operatorii trebuie să sesizeze în scris ANRE în termen de 3 (trei) zile lucrătoare de la data constatării acestor abateri.

# 6.10. Fișe de decontare și conturi bancare

1. TEL urmărește separat fiecare categorie de obligații de plată/drepturi de încasare în relația sa cu FSE, prin înființarea următoarelor tipuri de fișe de decontare:
	1. Fișe de decontare pentru energia de echilibrare contractată pe PE, pentru fiecare FSE;
	2. Fișe de decontare a a energiei de echilibrare nelivrată, pentru fiecare FSE;
2. Fiecare FSE este titularul de fișă pentru fișa de decontare corespunzătoare înființată de TEL conform prevederilor de la pct.1.
3. TEL stabilește fișele de decontare prevăzute la pct.1 pentru titularul de fișă corespunzător, după înregistrarea acestuia ca FSE, dar nu mai târziu de data la care înregistrarea acestuia ca FSE devine efectivă.
4. Obligaţiile de plată și drepturile de încasare înregistrate de TEL în fișele de decontare stabilite la pct.1se întemeiază pe relaţia contractuală dintre TEL, pe de o parte, şi titularul de fișă, pe de altă parte, formalizată prin semnarea Convenției de participare la PE, ale cărei dispoziții reflectă prevederile prezentului document.
5. Fiecare participant care se înregistrează în calitate de FSE deschide un cont bancar pentru echilibrare la o bancă comercială, denumită în continuare bancă de decontare.
6. În scopul îndeplinirii obligaţiilor sale conform prezentului document, TEL deschide la o bancă comercialǎ de pe teritoriul României un cont bancar pentru echilibrare pentru încasările și plăţile aferente tranzacţiilor încheiate pe PE, cele aferente penalităților pentru livrarea parțială a energiei de echilibrare și pentru cele aferente dezechilibrelor de la notificare.
7. Titularii de cont asigură solvabilitatea conturilor bancare pentru echilibrare proprii la datele scadente stabilite conform prevederilor prezentului document.
8. Conturile bancare prevăzute la pct.5 și pct. 6 sunt deschise în moneda națională a României.

# 6.11. Garanții de plată a obligațiilor pe piața de echilibrare

1. TEL are dreptul sǎ solicite constituirea unei garanţii înainte ca respectivul operator să fie înregistrat ca FSE; în cazul în care FSE nu și-a delegat responsabilitatea echilibrării altui PRE și nu a preluat alți participanți în PRE înregistrată de el în conformitate cu prevederile din documentul „Clauzele și condițiile pentru PRE”, TEL poate accepta o garanție comună pentru obligațiile de plată ale operatorului atât în calitate de FSE, cât și de PRE.
2. TEL elaborează, în urma unui proces de consultare publică, procedurile pentru determinarea necesarului şi a tipurilor de garanţii solicitate, procedurile pentru realizarea şi verificarea constituirii garanţiilor şi suplimentării acestora, dacă este cazul, precum şi procedurile de utilizare a disponibilului rămas din garanţia depusă de către FSE. Nivelul garanției solicitate ține seama de probabilitatea ca diferența între obligațiile de plată și drepturile de încasare ale FSE la nivel lunar către TEL să fie pozitivă și este adaptată în conformitate cu eventualele întârzieri la plată înregistrate în perioade anterioare. Ulterior avizării de către ANRE, TEL publică aceste informaţii pe pagina proprie de internet.

# Art. 7 Agregarea locurilor de consum, a instalațiilor de stocare a energiei și a instalațiilor de producere a energiei electrice

1. Condițiile de agregare a unitățior generatoare, unităților consumatoare aparținând mai multor locuri de consum sau locuri de consum și de producere, unităților de stocare a energiei și/sau de unităților de furnizare a rezervelor racordate, care trebuie respectate pentru a forma un GFR sunt următoarele:
2. Toate punctele de măsură ale respectivelor unități generatoare, unități consumatoare aparținând mai multor locuri de consum sau locuri de consum si de producere, unități de stocare a energiei și/sau de unități de furnizare a rezervelor vor fi în responsabilitatea unei singure PRE și vor fi echipate cu grupuri de măsurare care satisfac cerinţele specificate în Codul de Măsurare a Energiei Electrice aprobat cu Ordinul președintelui ANRE nr.103/2015;
3. Unitățile generatoare, unitățile consumatoare aparținând mai multor locuri de consum sau locuri de consum si de producere, unitățile de stocare a energiei și/sau de unitățile de furnizare a rezervelor să fie conduse operativ de acelaşi centru de dispecer local pe centrală (DLC);
4. Pot fi agregate unități generatoare/unități consumatoare/unități de stocare din toate categoriile (A, B, C, D) în conformitate cu prevederile Ordinului ANRE nr. 79/16.11.2016 pentru aprobarea clasificării unităților generatoare și a centralelor electrice;
5. Caracteristicile tehnice ale GFR să poată fi implementate în platforma informatică a PE;
6. Pentru un GFR format din mai multe unități generatoare, unități consumatoare aparținând mai multor locuri de consum sau locuri de consum și de producere, unități de stocare a energiei și/sau de unități de furnizare a rezervelor situate în zone de reţea diferite, în situaţia apariţiei unei congestii de reţea, creşterea/reducerea de putere se va realiza la dispoziţia dispecerului, prin nominalizarea subcomponentelor la care trebuie modificat punctul de funcţionare pentru eliminarea congestiei;
7. Toate condițiile si cerințele de calificare prealabilă a GFR conform Art. 4.1.
8. TEL nu va aplica condiționări ex-ante asupra agregărilor inițiate de către potențialii FSE. Condiționările și limitele de agregare pot fi specificate de către TEL după analizarea documentației tehnice transmisă de către propietar/propietarul desemnat și numai în cazul în care siguranța în funcționare a SEN poate fi afectată.
9. TEL elaborează şi publică procedura privind agregarea locurilor de consum, a instalațiilor de stocare a energiei și a instalațiilor de producere a energiei electrice, procedură care va fi supusă unui proces de consultare publică.

# Art. 8 Normele, cerințele și calendarele pentru achiziția și transferul de capacitate pentru echilibrare

# 8.1. Achiziția capacității pentru echilibrare

1. TEL achiziţionează capacitatea pentru echilibrare, prin mecanisme de piaţă de la FSE calificați care au semnat cu TEL contractul de furnizare a capacității pentru echilibrare, în condiţii de transparenţă, acces neîngrădit şi eficienţă economică.
2. Anterior achiziţionării capacității necesare pentru echilibrare, TEL:
3. stabilește una sau mai multe perioade de achiziţie;
4. determină periodic cantităţile de capacități necesare pentru echilibrare, separat pentru creştere şi scădere, pentru fiecare interval de decontare al perioadei de achiziţie corespunzătoare, în temeiul normelor în materie de dimensionare astfel cum sunt menționate la articolele 127, 157 și 160 din Regulamentul (UE) 2017/1485.
5. Achizițiile de capacitate de echilibrare se efectuează separat pentru creștere și scădere de putere și pot fi efectuate astfel:
	1. prin intermediul licitațiilor zilnice pentru o durată contractuală de maximum o zi;
	2. prin intermediul licitațiilor saptamânale sau lunare pentru durate mai lungi ale contractului, numai în măsura în care ANRE aprobă încheierea contractului pentru a asigura siguranța alimentării sau pentru a îmbunătăți eficiența economică, conform art 6 (9) din Regulamentul (UE) 2019/943.
6. O perioadă de achiziţie poate fi limitată la zile sau/şi intervale de decontare în cadrul perioadei respective, cum ar fi zile lucrătoare, zile nelucrătoare şi sărbători legale, ore de zi sau de noapte, ore de vârf sau de gol de sarcină sau alte tipuri de intervale.
7. Cantităţile necesare de capacități de echilibrare se achiziționează de către TEL prin mecanisme de piaţă, licitație concurențială pe întreaga perioadă de achiziţie, separat pentru creştere şi scădere, pentru fiecare categorie de capacitate de echilibrare şi pentru fiecare interval de decontare din perioada respectivă.
8. TEL publică cantitǎţile de capacitați de echilibrare necesare a fi achiziţionate în perioada de achiziţie respectivă şi va anunţa detaliile referitoare la licitaţie, dar nu mai târziu de:
9. două zile lucrătoare înainte de începerea perioadei de achiziţie în cazul licitaţiilor pentru perioade de achiziţie mai mici de o (1) lună;
10. 5 zile lucrătoare înainte de începerea perioadei de achiziţie, în cazul licitaţiilor pentru perioade de achiziţie de o (1) lună.
11. Fiecare FSE transmite TEL ofertele sale de capacitate pentru echilibrare. Ofertele de capacitate de echilibrare se vor transmite agregat pentru toate unitățile de furnizare a rezervelor/grupurile de furnizare a rezervelor calificate pentru fiecare tip de produs: standard sau specfic, pentru care FSE a obținut calificare prealabilă.
12. Fiecare FSE care participă la procesul de achiziție a capacității pentru echilibrare își transmite și are dreptul de a-și actualiza ofertele de capacitate pentru echilibrare până înainte de ora de închidere a porții pentru procesul de achiziție.
13. TEL stabileşte şi publică conţinutul şi formatul cadru al ofertelor, modul de transmitere și de validare a acestora.
14. TEL validează ofertele FSE imediat după primire şi respinge ofertele care nu îndeplinesc cerinţele privind formatul-cadru și/sau cele în care capacitatea oferită depășește valoarea totală calificată pe FSE, pentru un anumit tip de produs standard sau specific. În cazul în care respinge o ofertă, TEL informează FSE respectiv şi îi comunică motivele respingerii.
15. Imediat după ora de închidere a porții pentru procesul de achiziție, TEL alocă capacitatea pentru echilibrare ofertată în respectiva licitaţie pe baza prețului marginal,după cum urmează:
16. ofertele sunt ordonate crescător in funcție de preț. Ofertele cu același preț sunt ordonate cronologic în funcție de marca de timp;
17. dacă suma capacităţilor ofertate de FSE este mai mică sau egală cu capacitatea pentru echilibrare ce trebuie alocată prin această licitaţie, toate ofertele vor fi complet acceptate;
18. dacă suma capacităţilor ofertate de FSE este mai mare decât capacitatea pentru echilibrare ce trebuie alocată prin această licitaţie ofertele sunt acceptate în ordinea de la punctul a) până la ultima ofertă care completează capacitatea pentru echilibrare necesară care poate fi acceptată total sau parțial.
19. Preţul ultimei oferte acceptate reprezintă preţul de licitaţie, plătit de către TELtuturor FSE cu oferte acceptate.
20. FSE pot contesta rezultatele licitaţiei numai în cazul în care există indicii temeinice ale unor neconformități în procesul de evaluare al licitației. Contestaţia se va transmite la TEL în termen de 24 de ore de la publicarea rezultatului licitației în cazul licitațiilor pe o perioadă de achiziție mai mari de o lună, respectiv în termen de o oră de la publicarea rezultatului licitației în cazul celorlalte licitații.
21. Rezultatul analizei contestației va fi comunicat de către TEL în termen de :
22. 3 ore de la primirea contestației de catre TEL, în cazul licitației zilnice;
23. 48 de ore de la primirea contestației de catre TEL, în cazul licitațiilor pe o perioadă de achiziție de o lună.
24. Fiecare FSE care deține un contract pentru furnizarea capacității pentru echilibrare transmite la TEL ofertele de energie de echilibrare corespunzătoare volumului, produselor și altor cerințe prevăzute în contractul de furnizare a capacității pentru echilibrare.
25. Rezultatul fiecărei licitații de alocare de capacitate de echilibrare se consemnează în anexe la contractele pentru furnizarea capacității pentru echilibrare încheiate între TEL și FSE.
26. TEL stabilește cantitațile realizate (puse la dispoziția TEL ) din totalul capacităților contractate și notifică FSE în termen de maximum zece zile lucrătoare de la încheierea lunii de livrare.
27. TEL plătește sumele aferente capacităților de echilibrare realizate, în maximum 30 de zile de la primirea facturilor de la FSE.
28. Pentru capacitațile contractate şi nerealizate, FSE va plăti către TEL o penalizare specifică corespunzătoare a 100% din preţul de contract rezultat din licitaţie.
29. TEL elaborează şi publică procedura privind funcționarea pieței serviciilor de tehnologice de sistem, procedură care va fi supusă unui proces de consultare publică și va fi avizată de către ANRE.

# 8.2. Transferul capacității pentru echilibrare

1. TEL permite tuturor FSE să își transfere obligațiile privind furnizarea de capacitate pentru echilibrare.
2. Transferul capacității pentru echilibrare este permis până la o oră înainte de începerea zilei de livrare, FSE având obligația informării imediate a TEL despre respectivul transfer.
3. Transferul capacității pentru echilibrare este permis dacă sunt îndeplinite următoarele condiții:
4. FSE care preia obligația de furnizare a capacității a trecut procesul de calificare prealabilă în ceea ce privește capacitatea pentru echilibrare care face obiectul transferului;
5. se preconizează că transferul capacității pentru echilibrare nu va pune în pericol siguranța în funcționare.
6. În cazul în care TEL nu permite transferul capacității pentru echilibrare, acesta trebuie să explice tuturor FSE implicați motivul refuzului.
7. Transferul capacității pentru echilibrare se consemnează în anexe la contractele pentru furnizarea capacității pentru echilibrare încheiate între TEL și FSE care au participat la transfer.

# Art.9 Calendar de implementare

1. TEL publică Clauzele și condițiile pentru FSE, fără întârzieri nejustificate, după aprobarea ANRE a acestui document.
2. Mai jos este prezentat calendarul de implementare propus, în conformitate cu articolul 5 alin. (5) din Regulamentul (UE) 2195/2017.

|  |  |  |
| --- | --- | --- |
| Acțiune | Termen (durată) de finalizare | Responsabil |
| Reevaluarea rezervelor și împărțirea lor in produse standard și produse specifice | 6 luni | TEL, FSE |
| Calificarea FSE pentru fiecare tip de produs, conform normelor privind procesul de calificare | 10 luni | TEL, OD, FSE |
| Modificare design platforma piața de echilibrare, conform cerințelor din prezentul document | 9 luni | TEL |
| Procesul de parametrizare/modificare al sistemelor de măsurare a energiei electrice și de transmitere a valorilor măsurate la 15 minute, pentru a fi posibilă trecerea la intervalul de decontare de 15 minute, conform cerințelor din Regulamentul (UE) 2195/2017 | 12 luni | TEL, OD, FSE |
| Aplicarea intervalulului de decontare de 15 minute și a celorlalte cerințe din prezentul document în piața de echilibrare | 01.12.2020 | TEL, OD, FSE |
| Termen de intrare în vigoare a prevederilor prezentului document | 01.12.2020 | TEL, OD, FSE, PRE |

\* Acțiunile menționate in calendar sunt în curs de desfașurare la data publicării documentului aprobat.